Jonny Greenwood

Jonathan Richard Guy Greenwood () er ein engelsk musikar og komponist. Han er sologitarist og klaverspelar  det alternative rockebandet Radiohead og har skrive mykje filmmusikk.

I lag med den eldre broren, Radiohead-bassisten Colin, gjekk Greenwood på Abingdon School i Abingdon nær Oxford i England, der han møtte dei framtidige bandmedlemmane sine. Greenwood var den yngste t gruppa og den siste som kom med, og spelte først klaverinstrument og munnspel, før han etter kort tid vart sologitarist. Han gav opp musikkstudiane då bandet fekk kontrakt med Parlophone. Debutsingelen deira, «Creep», markerte seg med det aggressive gitarspelet til Greenwood. Radiohead har sidan blitt kritikarrost og seld over 30 millionar plater. I lag med andre medlemmar av Radiohead, vart Greenwood innlemma i Rock and Roll Hall of Fame i 2019.

Greenwood har blitt kalla ein av dei beste gitaristane gjennom tidene av mellom andre Rolling Stone. Han er ein multi-instrumentalist og speler mellom anna bassgitar, piano, bratsj og trommer, i tillegg til ondes Martenot, eit tidleg elektronisk instrument. Han nyttar elektroniske teknikkar som programmering, sampling og looping og har laga programvare nytta av Radiohead. Han har sjølv skildra rolla si i bandet som arrangør, som har hjelpt til å omforme demoane til Thom Yorke til ferdige songar. 

Greenwoord har arrangert strykarar og blåsarar på albuma til Radiohead og han har komponert musikk for orkester, inkludert London Contemporary Orchestra og BBC Concert Orchestra. Det første soloarbeidet hans, filmusikken til Bodysong, kom ut i 2003. I 2007 skreiv han musikk for There Will Be Blood, regissert av Paul Thomas Anderson og han har komponert musikk til alle Anderson-filmane etter det. I 2018 vart han nominert til Oscarprisen for musikken hans for Anderson-filmen Phantom Thread. Greenwood har òg mellom anna to samarbeid med regissøren Lynne Ramsay. Han har fleire gonger samarbeidd med den israelske komponisten Shye Ben Tzur, mellom anna på albumet Junun i 2015. I 2021 debuterte Greenwood med eit nytt band, The Smile, med Yorke og trommeslagaren Tom Skinner.

Diskografi

Studioalbum

Filmmusikkalbum

Samelalbum

EP-ar

Konsertverk
2004 - smear for to ondes Martenot og kammerensemble med ni musikarar
2004 - Piano for Children for piano og orkester (trekt attende)
2005 - Popcorn Superhet Receiver for strykeorkester
2007 - There Will Be Blood live filmversjon
2010 - Doghouse for stryketrio og orkester
2011 - Suite from 'Noruwei no Mori' (Norwegian Wood) for orkester
2011 - 48 Responses to Polymorphia for 48 solostrykarar
2012 - Suite from 'There Will Be Blood''' for strykeorkester
2014 - Water for to fløyter, piano, kammerorgel, to tanpura & strykeorkester
2015 - 88 (No 1) for solopiano
2018 - Three Miniatures from 'Water' for fiolin, piano, 2 tampura og cello/bass-bordun
2019 - Horror vacui for solofiolin og 68 strykarar

KjelderDenne artikkelen bygger på «Jonny Greenwood» frå ,  den 25. juli 2021.  oppgav desse kjeldene:''

Bakgrunnsstoff

 
 

Alternative rockepianistar
Engelske komponistar
Engelske rockegitaristar
Engelske gitaristar
Engelske rockeklaverspelarar
Alternative rockegitaristar
Engelske multiinstrumentalistar
Grammy-vinnarar
Ivor Novello-prisvinnarar
Sologitaristar
Ondistar
Folk frå Oxford
Radiohead-medlemmar
Britiske pianistar
The Smile-medlemmar